‘स्वयंसेवकों’ ने कोटगेट पर चलाया सफाई अभियान / रामपुरिया विधि कॉलेज द्वारा सप्तदिवसीय विशेष शिविर – ChhotiKashi.com – छोटीकाशी डॉट कॉम
बीकानेर, 18 अक्टूबर। रामपुरिया विधि महाविद्यालय की एन.एस.एस. इकाईयों द्वारा द्वारा संचालित किए जा रहे सात दिवसीय विशेष शिविर के चौथे दिन छात्रों ने प्रार्थना व योगाभ्यास के साथ शिविर की शुरुआत की। महाविद्यालय के वरिष्ठ व्याख्याता डी.पी.जांगिड़ ने छात्रों को योगाभ्यास करवाया व नशामुक्ति का संकल्प दिलाया। प्रथम सत्र में शैक्षणिक गोष्ठी का आयोजन किया गया जिसमें छात्रों ने विधि के क्षेत्र में कैरियर बनाने वाले युवाओं के समक्ष आ रही व्यवहारिक समस्याओं के बारे में विस्तार से चर्चा की।
युवा अधिवक्ता व महाविद्यालय के व्याख्याता राकेश धवन विधि के क्षेत्र में कैरियर बनाने वाले युवाओं के समक्ष आ रही समस्याओं के बारे में विस्तार से बताया और अनेक सुझावों के माध्यम से छात्रों को इस बात के लिए पे्ररित किया कि वे अपने कैरियर में दृढ़ निश्चिंत होकर किसी क्षेत्र विशेष में अपनी विशेषज्ञता हासिल करें। उन्होंने कहा कि मेहनत व लगन के अलगाव व निराशवाद को दूर किया जा सकता है। वरिष्ठ व्याख्याता सुरेश कुमार भाटिया व एन.एस.एस. प्रभारी डा. अनन्त जोशी व व्याख्याता प्रीति कोचर ने भी इस विषय पर अपने विचार रखे। गोष्ठी के प्रारम्भ में महाविद्यालय के प्राचार्य डा. बि_ल बिस्सा ने विषय प्रवर्तन करते हुए इसके तकनीकी पहलूओं पर प्रकाश डाला। द्वितीय सत्र में छात्रों ने हर वर्ष की भांति एन.एस.एस. प्रभारी डा. अनन्त जोशी के नेतृत्व में कोटगेट पर सफाई अभियान चलाकर कोटगेट की सफाई की। महाविद्यालय के स्वयंसेवक रोहित श्रीमाली, प्रदीप पंवार, हाकम अली, गुरप्रीत कौर, अदिति पारीक, सपना शर्मा, राजकुमारी के नेतृत्व में अलग-अलग टोली बनाकर पूरे कोटगेट की सफाई की व वहां पर लगे हुए पेम्पलेट को साफ किया। स्वयंसेवकों ने वहां से निकल रहे लोगों को भी इस बात के लिए वे अपने घरों की सफाई के साथ-साथ हमारे जिले के सार्वजनिक स्थानों की सफाई में अपना योगदान दें। सफाई अभियान के दौरान कोटगेट क्षेत्र पर स्थित दुकानदारों ने स्वयंसेवकों का हौसला बढ़ाया। स्वयंसेवकों ने जिला प्रशासन से अपील की कि वे सार्वजनिक स्थानों पर पेम्पलेट व पोस्टर लगाने वाले लोगों पर कठोर से कठोर कार्यवाही करें ताकि इन स्थानों की सुन्दरता बनी रह सके।
Bikaner News, Bikaner Hindi News, Journalist Sanjay Joshi, Dr Bitthal Bissa
Related Items:Bikaner Hindi News, Bikaner News, Dr. Bitthal Bissa, Journalist Sanjay Joshi
स्के्रच कार्ड में निकली वाशिंग मशीन
लाभान्वितों को सहायता राशि के चैक वितरित